CELEX: 62009CA0536
Language: et
Date: 2011-06-16 00:00:00
Title: Kohtuasi C-536/09: Euroopa Kohtu (seitsmes koda) 16. juuni 2011 . aasta otsus (Upravno sodišče Republike Slovenije (Sloveenia) eelotsusetaotlus) — Marija Omejc versus Republika Slovenija (Ühine põllumajanduspoliitika — Ühenduse toetuskavad — Ühtne haldus- ja kontrollisüsteem — Määrus (EÜ) nr 796/2004 — Kohapealse kontrolli läbiviimise takistamine — Mõiste — Põllumajandustootja, kes ei ela põllumajandusettevõttes — Põllumajandustootja esindaja — Mõiste)

6.8.2011   
            
            
               ET
            
            
               Euroopa Liidu Teataja
            
            
               C 232/7
            
         Euroopa Kohtu (seitsmes koda) 16. juuni 2011. aasta otsus (Upravno sodišče Republike Slovenije (Sloveenia) eelotsusetaotlus) — Marija Omejc versus Republika Slovenija
   (Kohtuasi C-536/09) (1)
   
   (Ühine põllumajanduspoliitika - Ühenduse toetuskavad - Ühtne haldus- ja kontrollisüsteem - Määrus (EÜ) nr 796/2004 - Kohapealse kontrolli läbiviimise takistamine - Mõiste - Põllumajandustootja, kes ei ela põllumajandusettevõttes - Põllumajandustootja esindaja - Mõiste)
   2011/C 232/11
   Kohtumenetluse keel: sloveeni
   
      Eelotsusetaotluse esitanud kohus
   
   Upravno sodišče Republike Slovenije
   
      Põhikohtuasja pooled
   
   
      Hageja: Marija Omejc
   
      Kostja: Republika Slovenija
   
      Ese
   
   Eelotsusetaotlus — Upravno sodišče Republike Slovenije — Komisjoni 21. aprilli 2004. aasta määruse (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT L 141, lk 18; ELT eriväljaanne 03/44, lk 243) artikli 23 lõike 2 tõlgendamine — Mõiste „kohapealse kontrolli läbiviimise takistamine” — Mõiste „põllumajandustootja esindaja” juhul, kui põllumajandustootja ei ela põllumajandusettevõttes
   
      Resolutsioon
   
   
               1.
            
            
               Komisjoni 21. aprilli 2004. aasta määruse (EÜ) nr 796/2004, millega kehtestatakse nõukogu 29. septembri 2003. aasta määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid, artikli 23 lõikes 2 esinevad sõnad „takistab kohapealse kontrolli läbiviimist” vastavad liidu õiguse autonoomsele mõistele, mida tuleb kõikides liikmesriikides tõlgendada ühetaoliselt nii, et see hõlmab peale tahtliku käitumise ka muid tegusid või tegevusetust, mida võib pidada põllumajandustootja või tema esindaja hooletuse tulemuseks ja mille tagajärjel oli kohapealse kontrolli tervikuna läbiviimine takistatud, kui põllumajandustootja või tema esindaja ei ole võtnud kõiki meetmeid, mida võib temalt mõistlikult oodata, et tagada, et kontroll tervikuna toimub.
            
         
               2.
            
            
               Asjaomase abi taotluste tagasilükkamine määruse nr 796/2004 artikli 23 lõike 2 alusel ei sõltu sellest, kas põllumajandustootjat või tema esindajat teavitati kohaselt sellest kohapealse kontrolli osast, kus on vajalik tema osalemine.
            
         
               3.
            
            
               Määruse nr 796/2004 artikli 23 lõikes 2 osutatud mõiste „esindaja” on liidu õiguse autonoomne mõiste, mida tuleb kõikides liikmesriikides tõlgendada ühetaoliselt nii, et see hõlmab kohapealse kontrolli puhul iga teovõimelist täisealist isikut, kes elab põllumajandusettevõttes ja kellele on usaldatud vähemalt üks osa ettevõtte haldamisest, niivõrd, kui põllumajandustootja on selgelt väljendanud tahet volitada teda end esindama ning kohustub seega võtma vastutuse kõigi selle isiku tegude ja tema tegevusetuse eest.
            
         
               4.
            
            
               Määruse nr 796/2004 artikli 23 lõiget 2 tuleb tõlgendada nii, et põllumajandustootja, kes ei ela põllumajandusettevõttes, mida ta juhib, on kohustatud nimetama esindaja, kes on ettevõttes üldiselt alati kättesaadav.
            
         
      (1)  ELT C 63, 13.3.2010.